CELEX: 32007R0897
Language: sl
Date: 2007-07-27 00:00:00
Title: Uredba Komisije (ES) št. 897/2007 z dne 27. julija 2007 o spremembi Uredbe (ES) št. 1623/2000 o določitvi podrobnih izvedbenih pravil za Uredbo Sveta (ES) št. 1493/1999 o skupni ureditvi trga za vino ob upoštevanju tržnih mehanizmov

28.7.2007   
            
            
               SL
            
            
               Uradni list Evropske unije
            
            
               L 196/20
            
         
      UREDBA KOMISIJE (ES) št. 897/2007
   z dne 27. julija 2007
   o spremembi Uredbe (ES) št. 1623/2000 o določitvi podrobnih izvedbenih pravil za Uredbo Sveta (ES) št. 1493/1999 o skupni ureditvi trga za vino ob upoštevanju tržnih mehanizmov
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino (1) in zlasti členov 33 in 36 Uredbe,
   ob upoštevanju naslednjega:
   
               (1)
            
            
               Drugi pododstavek člena 13(1) Uredbe Komisije (ES) št. 1623/2000 (2) določa v okviru sheme pomoči za mošt, ki je namenjen za obogatitev vin, odstopanje za mošt s poreklom iz vinorodnih območij, razen območij CIII (a) in CIII (b), ki poteče ob koncu tržnega leta 2006/2007. V pričakovanju bolj korenitih sprememb za to shemo pomoči ob reformi skupne ureditve trga za vino, ki je predvidena za tržno leto 2008/2009, je treba določiti podaljšanje tega odstopanja do konca leta 2007/2008.
            
         
               (2)
            
            
               Četrti pododstavek člena 52(1) Uredbe (ES) št. 1623/2000 določa za tržna leta od 2001/2002 do 2006/2007 odstopanje od sistema destilacije za vina, pridelana iz grozdja, ki je istočasno razvrščen kot sorta vinske trte in kot sorta, namenjena za izdelavo žganja, destiliranega iz vina z označbo porekla. Odstopanje zadeva količino, ki ustreza „običajno proizvedeni količini“. V pričakovanju bolj korenitih sprememb sistema ob reformi skupne ureditve trga za vino, ki je predvidena za tržno leto 2008/2009, je treba določiti podaljšanje tega odstopanja do konca leta 2007/2008.
            
         
               (3)
            
            
               Prvi pododstavek člena 63a(2) Uredbe (ES) št. 1623/2000 določa odstotek proizvodnje, ki ga je lahko vsak proizvajalec destiliral iz vinskega destilata v pitni alkohol. Treba je določiti ta odstotek za vinsko leto 2007/2008.
            
         
               (4)
            
            
               Uredbo (ES) št. 1623/2000 je zato treba ustrezno spremeniti.
            
         
               (5)
            
            
               Ker se naslednje vinsko leto začne 1. avgusta 2007, je treba to uredbo uporabljati od tega datuma.
            
         
               (6)
            
            
               Ukrepi, predvideni s to uredbo, so v skladu z mnenjem Upravljanega odbora za vino –
            
         SPREJELA NASLEDNJO UREDBO:
   Člen 1
   Uredba (ES) št. 1623/2000 se spremeni:
   
               1.
            
            
               V drugem pododstavku člena 13(1) se navedba „2003/2004 do 2006/2007“ nadomesti z „2003/2004 do 2007/2008“.
            
         
               2.
            
            
               V četrtem pododstavku člena 52(1) se navedba „2001/2002 do 2006/2007“ nadomesti z „2001/2002 do 2007/2008“.
            
         
               3.
            
            
               V prvem pododstavku člena 63a(2) se zadnji stavek nadomesti z naslednjim:
               „Za vinska leta 2004/2005, 2005/2006, 2006/2007 in 2007/2008 je navedeni odstotek določen na 25 %“.
            
         Člen 2
   Ta uredba začne veljati tretji dan po objavi v Uradnem listu Evropske unije.
   Uporablja se od 1. avgusta 2007.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 27. julija 2007
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 179, 14.7.1999, str. 1. Uredba, kakor je bila nazadnje spremenjena z Uredbo (ES) št. 1791/2006 (UL L 363, 20.12.2006, str. 1).
   
      (2)  UL L 194, 31.7.2000, str. 45. Uredba, kakor je bila nazadnje spremenjena z Uredbo (ES) št. 2016/2006 (UL L 384, 29.12.2006, str. 38).